Ehdotus Euroopan parlamentin ja neuvoston direktiiviksi moottoriajoneuvojen matkustajatilan lämmityslaitteita koskevan jäsenvaltioiden laïnsäädännön lähentämisesta annetun neuvoston direktiivin 78/548/ETY muuttamisesta /* KOM/98/0526 lopull. - COD 98/0277 */



Virallinen lehti nro C 326 , 24/10/1998 s. 0004



Ehdotus Euroopan parlamentin ja neuvoston direktiiviksi moottoriajoneuvojen matkustajatilan lämmityslaitteita koskevan jäsenvaltioiden lainsäädännön lähentämisestä annetun neuvoston direktiivin 78/548/ETY muuttamisesta (98/C 326/04) (ETA:n kannalta merkityksellinen teksti) KOM(1998) 526 lopull. - 98/0277(COD) (Komission esittämä 28 päivänä syyskuuta 1998) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, toimivat perustamissopimuksen 189 b artiklassa määrätyn menettelyn mukaisesti, sekä katsovat, että direktiivi 78/548/ETY (1) on yksi moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetulla neuvoston direktiivillä 70/156/ETY (2), sellaisena kuin se on viimeksi muutettuna komission direktiivillä 98/14/EY (3), perustettua EY-tyyppihyväksyntämenettelyä koskevista erillisdirektiiveistä; sen vuoksi direktiivin 70/156/ETY ajoneuvojärjestelmiä, osia ja erillisiä teknisiä yksiköitä koskevia säännöksiä sovelletaan direktiivin 78/548/ETY, erityisesti direktiivin 70/156/ETY 3 artiklan 4 kohdassa ja 4 artiklan 3 kohdassa säädetään, että jokaiseen erillisdirektiiviin on liitettävä mainitun direktiivin liitteen I asianmukaiset kohdat sisältävä ilmoituslomake sekä saman direktiivin liitteeseen VI perustuva tyyppihyväksyntätodistus tyyppihyväksynnän tietokoneistamisen mahdollistamiseksi, teknisen kehityksen seurauksena polttolämmittimiä, jotka ovat yleensä diesel-, bensiini- tai nestekaasukäyttöisiä, asennetaan nykyään monentyyppisiin ajoneuvoihin matkustajatilan (esimerkiksi linja-autot), kuormatilan (esimerkiksi kuorma-autot ja perävaunut) tai makuuosaston (esimerkiksi kuorma-autot ja matkailuautot) lämmittämiseksi siten, että lämmitys tapahtuu tehokkaasti ilman melua ja kaasupäästöjä, jotka liittyvät pysäköidyn auton käyttömoottorin käynnissä pitämiseen; turvallisuussyistä on tarpeen laajentaa direktiivin 78/548/ETY soveltamisalaa siten, että siihen sisältyy polttolämmittimiä ja niiden asennusta koskevat vaatimukset; kyseisten vaatimusten olisi vastattava nykyteknologian mukaisia korkeimpia standardeja, on tarpeen säätää polttolämmittimen osan tyyppihyväksynnästä ja ajoneuvon, johon on asennettu polttolämmitin, tyyppihyväksynnästä, ja tässä direktiivissä olisi otettava huomioon muut säännökset, jotka kaasulla ja nestemäisellä polttoaineella toimivien polttolämmittimien turvallisuudesta ja asennuksesta ovat olemassa tai valmisteilla, ja erityisesti neuvoston direktiivi 90/396/ETY (4), sellaisena kuin se on muutettuna neuvoston direktiivillä 93/336/ETY (5), kaasulaitteiden turvallisuuden osalta, eurooppastandardi prEN 1949 (marraskuu 1995) nestekaasujärjestelmien asentamisesta asumistarkoituksia varten vapaa-ajan ajoneuvoihin ja eurooppastandardi prEN 722-1 (marraskuu 1995) nestemäisellä polttoaineella toimivien asuntovaunujen ja asuntoautojen lämmistysjärjestelmistä, OVAT ANTANEET TÄMÄN DIREKTIIVIN: 1 artikla Muutetaan direktiivi 78/548/ETY seuraavasti: 1. Korvataan nimi seuraavasti: "Neuvoston direktiivi 78/548/ETY, annettu 12 päivänä kesäkuuta 1978, moottoriajoneuvojen ja niiden perävaunujen lämmitysjärjestelmistä". 2. Korvataan 1, 2 ja 3 artikla seuraavasti: "1 artikla Tässä direktiivissä `ajoneuvolla` tarkoitetaan kaikkia ajoneuvoja, joihin sovelletaan direktiiviä 70/156/ETY. 2 artikla Jäsenvaltio ei saa kieltäytyä myöntämästä EY-tyyppihyväksyntää tai kansallista tyyppihyväksyntää ajoneuvotyypille tai lämmitysjärjestelmälle matkustajatilan tai kuormatilan lämmitysjärjestelmään liittyvistä syistä, jos järjestelmä täyttää liitteiden vaatimukset. 3 artikla Jäsenvaltio ei saa kieltää tai estää ajoneuvon tai lämmitysjärjestelmän myyntiä, rekisteröintiä, käyttöönottoa tai käyttöä matkustajatilan tai kuormatilan lämmitysjärjestelmään liittyvistä syistä, jos järjestelmä täyttää liitteiden vaatimukset. " 3. Korvataan liitteet tämän direktiivin liitteellä. 2 artikla 1. Jäsenvaltiot eivät saa 1 päivästä lokakuuta 1999 alkaen lämmitysjärjestelmiin liittyvistä syistä: - kieltäytyä myöntämästä EY-tyyppihyväksyntää tai kansallista tyyppihyväksyntää ajoneuvotyypille tai lämmitysjärjestelmälle, taikka - estää ajoneuvojen rekisteröintiä, myyntiä tai käyttöönottoa taikka lämmitysjärjestelmien myyntiä tai käyttöönottoa, jos lämmitysjärjestelmä täyttää direktiivin 78/548/ETY vaatimukset, sellaisena kuin se on muutettuna tällä direktiivillä. 2. Alkaen 1 päivästä lokakuuta 2000 jäsenvaltiot: - eivät saa enää myöntää EY-tyyppihyväksyntää ja - saavat kieltäytyä myöntämästä kansallista tyyppihyväksyntää ajoneuvotyypille lämmitysjärjestelmiin liittyvistä syistä tai polttolämmitintyypille, jos eivät täyty direktiivin 78/548/ETY vaatimukset, sellaisena kuin se on muutettuna tällä direktiivillä. 3. Alkaen 1 päivästä lokakuuta 2001: - jäsenvaltioiden on katsottava, etteivät uusille ajoneuvoille direktiivin 70/156/ETY säännösten mukaisesti annetut vaatimustenmukaisuustodistukset ole enää voimassa kyseisen direktiivin 7 artiklan 1 kohdan soveltamiseksi, ja - jäsenvaltiot saavat kieltää uusien ajoneuvojen rekisteröinnin, myynnin ja käyttöönoton lämmitysjärjestelmiin liittyvistä syistä, jos eivät täyty direktiivin 78/548/ETY vaatimukset, sellaisena kuin se on muutettuna tällä direktiivillä. Tätä kohtaa ei sovelleta niihin ajoneuvotyyppeihin, jotka on varustettu hukkalämmöllä toimivalla, vettä siirtovälineenä käyttävällä lammitysjärjestelmällä. 4. Alkaen 1 päivästä lokakuuta 2001 polttolämmittimiin osina liittyviä direktiivin 78/548/ETY vaatimuksia, sellaisena kuin se on muutettuna tällä direktiivillä, sovelletaan direktiivin 70/156/ETY 7 artiklan 2 kohdan soveltamiseksi. 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä syyskuuta 1999. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. (1) EYVL L 168, 26.6.1978, s. 40. (2) EYVL L 42, 23.2.1970, s. 1. (3) EYVL L 91, 25.3.1998, s. 1. (4) EYVL L 196, 26.7. 1990, s. 15. (5) EYVL L 220, 30.8.1993, s. 1. LIITE "LIITE I EY-TYYPPIHYVÄKSYNTÄÄ KOSKEVAT HALLINNOLLISET MÄÄRÄYKSET 1. Ajoneuvotyypin EY-tyyppihyväksynnän hakeminen 1.1. Valmistajan on haettava ajoneuvotyypin EY-tyyppihyväksyntää lämmitysjärjestelmän osalta direktiivin 70/156/ETY 3 artiklan 4 kohdan mukaisesti. 1.2. Ilmoituslomakkeen malli esitetään lisäyksessä 1. 1.3. Tyyppihyväksyntätestien suorittamisesta vastuussa olevalle tekniselle tutkimuslaitokselle on toimitettava: 1.3.1. hyväksyttävää tyyppiä edustava ajoneuvo. 2. Ajoneuvotyypin EY-tyyppihyväksynnän myöntäminen 2.1. Jos asiaankuuluvat vaatimukset täyttyvät, EY-tyyppihyväksyntä myönnetään direktiivin 70/156/ETY 4 artiklan 3 kohdan mukaisesti. 2.2. EY-tyyppihyväksyntätodistuksen malli esitetään lisäyksessä 2. 2.3. Jokaiselle hyväksytylle ajoneuvotyypille on annettava hyväksyntänumero direktiivin 70/156/ETY liitteen VII mukaisesti. Sama jäsenvaltio ei saa antaa samaa numeroa toiselle ajoneuvotyypille. 3. Polttolämmitintyypin EY-tyyppihyväksynnän hakeminen 3.1. Lämmitysjärjestelmän valmistajan on haettava osan EY-tyyppihyväksyntää polttolämmitintyypille direktiivin 70/156/ETY 3 artiklan 4 kohdan mukaisesti. 3.2. Ilmoituslomakkeen malli esitetään lisäyksessä 3. 3.3. Tyyppihyväksyntätestien suorittamisesta vastuussa olevalle tekniselle tutkimuslaitokselle on toimitettava: 3.3.1. hyväksyttävää tyyppiä edustava polttolämmitin. 4. Polttolämmitintyypin EY-tyyppihyväksynnän myöntäminen 4.1. Jos asiaankuuluvat vaatimukset täyttyvät, EY-tyyppihyväksyntä myönnetään direktiivin 70/156/ETY 4 artiklan 3 kohdan ja soveltuvin osin 4 artiklan 4 kohdan mukaisesti. 4.2. EY-tyyppihyväksyntätodistuksen malli esitetään lisäyksessä 4. 4.3. Jokaiselle hyväksytylle polttolämmitintyypille on annettava hyväksyntänumero direktiivin 70/156/ETY liitteen VII mukaisesti. Sama jäsenvaltio ei saa antaa samaa numeroa toiselle polttolämmitintyypille. 4.4. Jokaisessa tämän direktiivin mukaisesti hyväksytyn tyypin mukaisessa polttolämmittimessä on oltava lisäyksessä 5 määritelty EY-tyyppi-hyväksyntämerkki. 5. Tyypin ja hyväksyntöjen muutokset 5.1. Jos tämän direktiivin säännösten mukaisesti hyväksyttyä ajoneuvotyyppiä tai polttolämmitintyyppiä muutetaan, on sovellettava direktiivin 70/156/ETY 5 artiklan säännöksiä. 6. Tuotannon vaatimustenmukaisuus 6.1. Toimenpiteet tuotannon vaatimustenmukaisuuden varmistamiseksi toteutetaan direktiivin 70/156/ETY 10 artiklan säännösten mukaisesti. Lisäys 1 >KAAVION ALKU> Neuvoston direktiivin 70/156/ETY liitteen I mukainen (¹) ilmoituslomake N:o . . . ajoneuvon EY-tyyppihyväksynnästä sen lämmitysjärjestelmien osalta (²) (Direktiivi 78/548/ETY, sellaisena kuin se on viimeksi muutettuna direktiivillä . . ./. . ./EY) Seuraavat tiedot on soveltuvin osin toimitettava kolmena kappaleena ja niihin on liitettävä sisällysluettelo. Mahdolliset piirustukset on toimitettava sopivassa mittakaavassa ja riittävän yksityiskohtaisina A4-koossa tai tähän kokoon taitettuina. Mahdollisten valokuvien on oltava riittävän yksityiskohtaisia. Jos järjestelmissä, osissa tai erillisissä teknisissä yksiköissä on sähköohjattuja toimintoja, tiedot niiden suoritusarvoista on toimitettava. 0. Yleistä 0.1. Merkki (valmistajan toiminimi): 0.2. Tyyppi: 0.2.1. Kaupallinen nimi (kaupalliset nimet), jos saatavissa: 0.3. Tyypin tunnistustavat, jos ne on merkitty ajoneuvoon (b): 0.3.1. Näilen merkintöjen sijainti: 0.4. Ajoneuvoluokka (c): 0.5. Valmistajan nimi ja osoite: 0.8. Kokoonpanotehtaan (kokoonpanotehtaiden) osoite (osoitteet): 1. Ajoneuvon yleiset rakenneominaisuudet 1.1. Valokuvat/ja/tai piirustukset esimerkkiajoneuvosta: 3. Moottori (q) 3.1.1. Valmistajan merkitsemä moottorin numerotunnus (merkittynä moottoriin tai muut tunnistustavat): 3.2.1.1. Toimintaperiaate: otto/diesel, neli/kaksitahtinen (³) 3.2.1.2. Sylintereiden lukumäärä ja järjestely: 3.2.1.8. Suurin nettoteho: ........................................... kW kierrosnopeudella......................................... rpm (valmistajan ilmoittama arvo) 3.2.7. Jäähdytysjärjestelmä (neste/ilma) (³) 3.2.7.1. Moottorin lämpötilan ohjausmekanismin nimellinen asetusarvo: 3.2.8.1. Ahdin: kyllä/nein (³) 3.2.8.1.2. Tyyppi (tyyppit): 3.2.8.1.3. Järjestelmän kuvaus (esim. suurin ahtopaine: .................................... kPA, ohivirtausläppä, jos sellainen on): 9. Kori 9.10.5. Matkustajatilan lämmitysjärjestelmät 9.10.5.1. Lyhyt kuvaus ajoneuvotyypistä lämmitysjärjestelmän osalta, jos lämmitysjärjestelmä käyttää moottorin jäähdytysnesteen lämpöä: 9.10.5.2. Lyhyt kuvaus ajoneuvotyypistä lämmitysjärjestelmän osalta, jos lämmönlähteenä käytetään moottorin jäähdytysilmaa tai pakokaasuja, mukaan lukien 9.10.5.2.1. Lämmitysjärjestelmän sijainnin ajoneuvossa osoittava järjestelypiirustus: 9.10.5.2.2. Järjestelypiirustus pakokaasuja lämmitykseen käyttävien lämmitysjärjestelmien lämmönvaihtimesta tai osista, joissa lämmönvaihto tapahtuu (lämmitysjärjestelmät, jotka käyttävät lämmitykseen moottorin jäähdytysilmaa): 9.10.5.2.3. Seinämäpaksuuden, käytetyt materiaalit ja pinnan ominaisuudet esittävä poikkileikkauspiirustus lämmönvaihtimesta tai vastaavasti osista, joissa lämmönvaihto tapahtuu: 9.10.5.2.4. Eritelmät on annettava myös muista tärkeistä lämmitysjärjestelmän osista, kuten esimerkiksi tuulettimesta, niiden rakennetavan ja teknisten tietojen osalta: (¹) Tässä ilmoituslomakkeessa käytetyt kohtien numerot ja alaviitteet ovat direktiivin 70/156/ETY liitteen I mukaiset. Tämän direktiivin kannalta merkityksettömät kohdat on jätetty pois. (²) Moottorin jäähdytysnesteen lämpöä käyttävien lämmitysjärjestelmien osalta sovelletaan ainoastaan 0-0.8., 3.2.7. ja 9.10.5.1. kohtaa. (³) Tarpeeton yliviivataan. >KAAVION LOOPU> Lisäys 2 >KAAVION ALKU> MALLI (Enimmäiskoko: A4 (210 × 297 mm)) EY-TYYPPIHYVÄKSYNTÄTODISTUS VIRANOMAISEN LEIMA Ilmoitus ajoneuvotyypin/osatyypin/erillisen teknisen yksikön tyypin (¹) - tyyppihyväksynnästä (¹) - tyyppihyväksynnän laajennuksesta (¹) - tyyppihyväksynnän epäämisestä (¹) - tyyppihyväksynnän peruuttamisesta (¹) direktiivin 78/548/ETY, sellaisena kuin se on viimeksi muutettuna direktiivillä . . ./. . ./EY, mukaisesti. Tyyppihyväksyntänumero: . . . . . . Laajennuksen syy: . . . . . . I OSA 0.1. Merkki (valmistajan toiminimi): 0.2. Tyyppi: 0.2.1. Kaupallinen nimi (kaupalliset nimet), jos saatavissa: 0.3. Tyypin tunnistustavat, jos ne on merkitty ajoneuvoon/osaan/erilliseen tekniseen yksikköön (¹) (²): 0.4. Ajoneuvoluokka (¹) (³): 0.5. Valmistajan nimi ja osoite: 0.7. Osien ja erillisten teknisten yksiköiden osalta EY-tyyppihyväksyntämerkin sijainti ja kiinnitystapa: 0.8. Kokoonpanotehtaan (kokoonpanotehtaiden) osoite (osoitteet): II OSA 1. Lisätiedot (tarvittaessa): ks. lisäys 2. Testien suorittamisesta vastaava tekninen tutkimuslaitos: 3. Testausselosteen päiväys: 4. Testausselosteen numero: 5. (Mahdolliset) huomautukset: ks. lisäys 6. Paikka: 7. Päiväys: 8. Allekirjoitus: 9. Liitteenä on luettelo hyväksyntäviranomaiselle luovutetusta tietopaketista, joka on pyynnöstä saatavissa. Lisäys EY-tyyppihyväksyntätodistukseen N:o . . . direktiivin 78/548/ETY, sellaisena kuin se on viimeksi muutettuna direktiivillä . . ./. . ./EY, mukaisesta ajoneuvotyypin tyyppihyväksynnästä 1. Lisätiedot: 1.1. Lämmitysjärjestelmä, joka käyttää moottorin jäähdytysnesteen/pakokaasujen/moottorin jäähdytysilman (¹) lämpöä 1.2. Mahdolliset polttolämmittimet 5. Huomautukset: (¹) Tarpeeton yliviivataan. (²) Jos tyypin tunnistustavassa on merkkejä, joilla ei ole merkitystä tässä tyyppihyväksyntätodistuksessa tarkoitettujen ajoneuvotyyppien, osatyyppien tai erillisen teknisen yksikön tyyppien kuvailemisessa, ne on esitettävä asiakirjoissa merkinnällä `?` (esimerkiksi ABC??123??). (³) Sellaisena kuin se on määritelty direktiivin 70/156/ETY liitteessä II A. (¹) Tarpeeton yliviivataan. >KAAVION LOOPU> Lisäys 3 >KAAVION ALKU> Ilmoituslomake N:o . . . polttolämmittimen osan EY-tyyppihyväksynnästä (Direktiivi 78/548/ETY, sellaisena kuin se on viimeksi muutettuna direktiivillä . . ./. . ./EY) Seuraavat tiedot on soveltuvin osin toimitettava kolmena kappaleena ja niihin on liitettävä sisällysluettelo. Mahdolliset piirustukset on toimitettava sopivassa mittakaavassa ja riittävän yksityiskohtaisina A4-koossa tai tähän kokoon taitettuina. Mahdollisten valokuvien on oltava riittävän yksityiskohtaisia. Jos järjestelmissä, osissa tai erillisissä teknisissä yksiköissä on sähköohjattuja toimintoja, tiedot niiden suoritusarvoista on toimitettava. 0. Yleistä 0.1. Merkki (valmistajan toiminimi): 0.2. Tyyppi ja yleinen kaupallinen kuvaus (yleiset kaupalliset kuvaukset): 0.5. Valmistajan nimi ja osoite: 0.7. Osien ja erillisten teknisten yksiköiden osalta EY-tyyppihyväksyntämerkin sijainti ja kiinnitystapa: 0.8. Kokoonpanotehtaan (kokoonpanotehtaiden) osoite (osoitteet): 1. Polttolämmitin 1.1. Testauspaine: 1.2. jne. >KAAVION LOOPU> Lisäys 4 >KAAVION ALKU> MALLI (Enimmäiskoko: A4 (210 × 297 mm)) EY-TYYPPIHYVÄKSYNTÄTODISTUS VIRANOMAISEN LEIMA Ilmoitus ajoneuvotyypin/osatyypin/erillisen teknisen yksikön tyypin (¹) - tyyppihyväksynnän (¹) - tyyppihyväksynnän laajennuksesta (¹) - tyyppihyväksynnän epäämisestä (¹) - tyyppihyväksynnän peruuttamisesta (¹) direktiivin 78/548/ETY, sellaisena kuin se on viimeksi muutettuna direktiivillä . . ./. . ./EY, mukaisesti. Tyyppihyväksyntänumero: . . . . . . Laajennuksen syy: . . . . . . I OSA 0.1. Merkki (valmistajan toiminimi): 0.2. Tyyppi ja yleinen kaupallinen kuvaus (yleiset kaupalliset kuvaukset): 0.3. Tyypin tunnistustavat, jos ne on merkitty ajoneuvoon/osaan/erilliseen tekniseen yksikköön (¹) (²): 0.4. Ajoneuvoluokka (¹) (³): 0.5. Valmistajan nimi ja osoite: 0.7. Osien ja erillisten teknisten yksiköiden osalta EY-tyyppihyväksyntämerkin sijainti ja kiinnitystapa: 0.8. Kokoonpanotehtaan (kokoonpanotehtaiden) osoite (osoitteet): II OSA 1. Lisätiedot (tarvittaessa): ks. lisäys 2. Testien suorittamisesta vastaava tekninen tutkimuslaitos: 3. Testausselosteen päiväys: 4. Testausselosteen numero: 5. (Mahdolliset) huomautukset: ks. lisäys 6. Paikka: 7. Päiväys: 8. Allekirjoitus: 9. Liitteenä on luettelo hyväksyntäviranomaiselle luovutetusta tietopaketista, joka on pyynnöstä saatavissa. Lisäys EY-tyyppihyväksyntätodistukseen N:o . . . direktiivin 78/548/ETY, sellaisena kuin se on viimeksi muutettuna direktiivillä . . ./. . ./EY, mukaisesta polttolämmitintyypin osan tyyppihyväksynnästä 1. Lisätiedot 1.1. Polttolämmitintyypin kuvaus: jne. 5. Huomautukset: (¹) Tarpeeton yliviivataan. (²) Jos tyypin tunnistustavassa on merkkejä, joilla ei ole merkitystä tässä tyyppihyväksyntätodistuksessa tarkoitettujen ajoneuvotyyppien, osatyyppien tai erillisen teknisen yksikön tyyppien kuvailemisessa, ne on esitettävä asiakirjoissa merkinnällä `?` (esimerkiksi ABC??123??). (³) Sellaisena kuin se on määritelty direktiivin 70/156/ETY liitteessä II A. >KAAVION LOOPU> Lisäys 5 OSAN EY-TYYPPIHYVÄKSYNTÄMERKKI 1. Yleistä 1.1. Osan EY-tyyppihyväksyntämerkki koostuu: 1.1.1. suorakulmiosta, joka ympäröi pientä `e` -kirjainta ja sitä seuraavaa osan EY-tyyppihyväksynnän myöntäneen jäsenvaltion tunnusnumeroa tai -kirjaimia: 1 Saksa 2 Ranska 3 Italia 4 Alankomaat 5 Ruotsi 6 Belgia 9 Espanja 11 Yhdistynyt kuningaskunta 12 Itävalta 13 Luxemburg 17 Suomi 18 Tanska 21 Portugali 23 Kreikka IRL Irlanti 1.1.2. suorakulmion lähellä olevasta `perushyväksyntänumerosta`, joka sisältyy direktiivin 70/156/ETY liitteessä VII tarkoitetun tyypihyväksyntänumeron 4 jaksoon ja jonka edellä on kaksi lukua, jotka ilmaisevat direktiiviin 78/548/ETY viimeksi tehdylle huomattavalle tekniselle tarkistukselle annetun järjestysnumeron sinä päivänä, jolloin osan EY-tyyppihyväksyntä on myönnetty. Tässä direktiivissä järjestysnummero on 00. 1.2. Osan EY-tyypihyväksyntämerkin on oltava helposti luettava ja pysyvä. 2. Esimerkki osan EY-Tyyppihyväksyntämerkistä 2.1. >VIITTAUS FILMIIN> Edellä esitetty osan tyyppihyväksyntämerkki osoittaa, että kyseinen polttolämmitin on hyväksytty Saksassa (e1) hyväksyntänumerolla 2439. Ensimmäiset kaksi lukua (00) ilmoittavat, että kyseinen osa hyväksyttiin tämän direktiivin mukaisesti. LIITE II SOVELTAMISALA, MÄÄRITELMÄT JA VAATIMUKSET 1. Soveltamisala 1.1. Tämä direktiivi koskee kaikkia M-, N- ja O-luokkien ajoneuvoja, joihin on asennettu lämmitysjärjestelmä. 2. Määritelmät Tässä direktiivissä tarkoitetaan: 2.1. `lämmitysjärjestelmällä` kaikentyyppisiä ajoneuvon sisätilan, kuormatila mukaan lukien, lämpötilan nostamiseen tarkoitettuja laitteita; 2.2. `polttolämmittimellä` laitetta, joka käyttää suoraan nestemäistä tai kaasumaista polttoainetta ja joka ei käytä ajoneuvon käyttömoottorin hukkalämpöä; 2.3. `ajoneuvotyypillä lämmitysjärjestelmän osalta` sellaisia ajoneuvoja, jotka eivät eroa toisistaan seuraavien olennaisten ominaisuuksien osalta: - lämmitysjärjestelmän toimintaperiaate (toimintaperiaatteet), - mahdollisen polttolämmittimen tyyppi. 2.4. `polttolämmittimen tyypillä` sellaisia laitteita, jotka eivät eroa toisistaan seuraavien olennaisten ominaisuuksien osalta: - polttoainetyyppi (ts. neste tai kaasu), - siirtoväline (ts. ilma tai vesi), - sijainti ajoneuvossa (ts. matkustajatila tai kuormatila). 2.5. `hukkalämmöllä toimivalla lämmitysjärjestelmällä` kaikentyyppisiä ajoneuvon käyttömoottorin hukkalämpöä sisätilan lämpötilan nostamiseksi käyttäviä laitteita, tähän voi kuulua siirtovälineenä vesi, öljy tai ilma; 2.6. `sisätilalla` ajoneuvon käyttäjien ja/tai lastin käyttämää ajoneuvon sisätilaa; 2.7. `matkustajatilan lämmitysjärjestelmällä` kaikentyyppisiä matkustajatilan lämpötilan nostamiseen suunniteltuja laitteita; 2.8. `kuormatilan lämmitysjärjestelmällä` kaikentyyppisiä kuormatilan lämpötilan nostamiseen suunniteltuja laitteita; 2.9. `matkustajatilalla` kuljettajan ja matkustajien käyttämää ajoneuvon sisätilaa; 2.10. `kaasumaisella polttoaineella` polttoaineita, jotka ovat kaasumaisia tavanomaisessa lämpötilassa ja paineessa, kuten nestekaasu (LPG) ja paineistettu maakaasu (CNG); 2.11. `ylikuumenemisella` tilannetta, jossa polttolämmittimen ilmanottoaukko on täysin tukossa. 3. Lämmitysjärjestelmiä koskevat vaatimukset 3.1. Kaikkien M- ja N-luokkien ajoneuvojen matkustajatilaan on asennettava lämmitysjärjestelmä. 3.2. Lämmitysjärjestelmille asetetaan seuraavat yleiset vaatimukset: - matkustajatilaan tuleva lämmitetty ilma ei saa olla saastuneempaa kuin ilma ajoneuvon ilmanottoaukon kohdalla, - ajoneuvon kuljettaja ei saa matkan aikana joutua kosketuksiin palovammoja todennäköisesti aiheuttavien ajoneuvon osien tai lämmitetyn ilman kanssa, ja - polttolämmittimien pakokaasupäästöjen on pysyttävä sallituissa rajoissa. Testausmenettelyt näiden vaatimusten tarkistamiseksi esitetään liitteissä IV, V ja VI. 3.2.1. Seuraavasta taulukosta käy ilmi mitä liitteitä sovelletaan eri ajoneuvoluokkien eri lämmitysjärjestelmätyyppeihin: >TAULUKON PAIKKA> 3.3. Polttolämmittimiä ja niiden asennusta ajoneuvoihin koskevat muut vaatimukset esitetään liitteessä VII. Huomautus 1: Nämä testivaatimukset eivät koske ajoneuvoja, jotka täyttävät liitteessä III esitetyt vaatimukset. Huomautus 2: Direktiivin 90/396/ETY mukaisten ja EN 1949 mukaisesti asennettujen polttolämmittimien, jotka on suunniteltu käytettäviksi ajoneuvon ollessa liikkeellä, katsotaan täyttävän liitteissä IV, V ja VI (lukuun ottamatta 3 kohtaa) esitetyt vaatimukset. Huomautus 3: EN 722-1 (päivämäärä) mukaisten polttolämmittimien katsotaan täyttävän liitteissä IV, V ja VI esitetyt vaatimukset. Huomautus 4: Matkustajatilan ulkopuolella sijaitsevien, vettä siirtovälineenä käyttävien polttolämmittimien katsotaan täyttävän liitteissä IV ja V esitetyt vaatimukset. LIITE III HUKKALÄMMÖLLÄ TOIMIVIA; ILMAA SIIRTOVÄLINEENÄ KÄYTTÄVIÄ LÄMMITYSJÄRJESTELMIÄ KOSKEVAT VAATIMUKSET 1. Liitteessä II olevassa 3.2 kohdassa esitetyt vaatimukset katsotaan täytetyiksi sellaisen lämmönvaihtimen sisältävien lämmityslaitteiden osalta, jonka ensiöpiirin läpi pakokaasut tai pilaantunut ilma kulkevat, jos seuraavat ehdot täytetään: 2. lämmönvaihtimen ensiöpiirin seinämien on oltava tiiviit ja vuotamattomat enintään 2 baarin paineessa; 3. lämmönvaihtimen ensiöpiirin seinämät eivät saa sisältää irrotettavia osia; 4. lämmönvaihtimen sen seinämän paksuus, jossa lämmönvaihto tapahtuu, on oltava vähintään 2 millimetriä, jos se on valmistettu seostamattomasta teräksestä; 4.1. käytettäessä muita materiaaleja (mukaan lukien seos- tai pinnoitetut materiaalit) seinämän paksuuden on oltava sellainen, että lämmönvaihtimen osalta voidaan saavuttaa sama käyttöikä kuin 4 kohdassa tarkoitetussa tapauksessa 4.2. jos lämmönvaihtimen seinämä, jossa lämmönvaihto tapahtuu, on emaloitu, seinämän, johon emalointi on levitetty, on oltava vähintään 1 millimetrin paksuinen. Tämän emaloinnin on oltava kestävä ja tiivis, eikä se saa olla huokoinen; 5. pakokaasuja johtavan putken on sisällettävä vähintään 30 millimetriä pitkä korroosiotestialue; tämän alueen on sijaittava virtaussuunnassa suoraan lämmönvaihtimesta eteenpäin. Aluetta ei saa peittää ja sen on oltava helposti saavutettavassa paikassa; 5.1. tämän korroosiotestialueen seinämän paksuus ei saa olla suurempi kuin lämmönvaihtimen sisällä sijaitsevien pakokaasuputkien seinämän paksuus, ja tämän alueen materiaali- ja pintaominaisuuksien on oltava vertailukelpoiset kyseisten putkien vastaavien ominaisuuksien kanssa; 5.2. jos lämmönvaihdin muodostaa yhtenäisen yksikön ajoneuvon äänenvaimentimen kanssa, äänenvaimentimen ulkoseinämä katsotaan 5.1 kohdassa tarkoitetuksi alueeksi, jos ruostumista ilmenee. 6. Niiden hukkalämmöllä toimivien lämmitysjärjestelmien osalta, jotka käyttävät moottorin jäähdytysilmaa lämmitykseen, katsotaan liitteessä II olevan 3.2 kohdan ehdot täytetyiksi ilman lämmönvaihtimen käyttöä, jos seuraavat ehdot täytetään: - lämmitykseen käytettävä jäähdytysilma on kosketuksissa ainoastaan moottorin niiden pintojen kanssa, joissa ei ole irrotettavia osia, ja - liitännät tämän jäähdytysilmapiirin seinämien ja lämmön siirtämiseen käytettävien pintojen välillä ovat kaasutiiviit ja öljynkestävät. Nämä ehdot katsotaan täytetyiksi, jos esimerkiksi: 6.1. jokaisen sytytystulpan ympärillä oleva suojus ohjaa kaasuvuodot lämmitysilmapiirin ulkopuolelle; 6.2. sylinterin kannen ja pakosarjan välinen liitos sijaitsee lämmitysilmapiirin ulkopuolella; 6.3. sylinterin kannen ja sylinterin välissä on kaksinkertainen vuotosuojaus, ja kaikki ensimmäisen liitoksen läpi tulevat vuodot ohjataan lämmitysilmapiirin ulkopuolelle, tai sylinterin kannen ja sylinterin välinen vuotosuojaus pitää vielä, kun sylinterin kannen kiinityspultit kylmäkiristetään kolmasosaan valmistajan ilmoittamasta kiristysmomentista, tai alue, jossa sylinterin kansi liittyy sylinteriin, sijaitsee lämmitysilmapiirin ulkopuolella. LIITE IV ILMANLAADUN TESTAUSMENETTELY 1.0. Valmiiden ajoneuvojen osalta suoritetaan seuraava testi: 1.1. Lämmitintä käytetään tunti suurimmalla teholla tyynessä ilmassa (tuulen nopeus ≤ 2 m/s) kaikkien ikkunoiden ollessa kiinni ja polttolämmittimen osalta käyttömoottori pois päältä kytkettynä. Jos kuitenkin suurimmalla teholla lämmitin kytkeytyy automaattisesti pois päältä ennen kuin tunti on kulunut, mittaukset voidaan tehdä aikaisemmin. 1.2. Ympäröivän ilman CO-pitoisuus mitataan ottamalla näytteitä: a) ajoneuvon ulkopuolella olevasta paikasta, joka on mahdollisimman lähellä lämmitysilman ottoaukkoa, ja b) ajoneuvon sisäpuolella olevasta paikasta, joka on alle metrin päässä lämmitetyn ilman ulostuloaukosta. 1.3. Lukemat kirjataan 10 minuutin ajalta. 1.4. Kohdan b lukeman on oltava alle 20 ppm CO korkeampi kuin kohdan a lukeman. 2.0. Osina tarkasteltavien polttolämmittimien osalta suoritetaan seuraava testi: 2.1. Lämmönvaihtimen ensiöpiirille suoritetaan vuototesti sen varmistamiseksi, ettei saastunut ilma pääse sekoittumaan matkustajatilaan tarkoitettuun lämmitettyyn ilmaan. 2.2. Tämä vaatimus katsotaan täytetyksi, jos Ä 500 hpa manometripaineessa lämmönvaihtimen vuoto on ≤ 30 dm³/h. LIITE V LÄMPÖTILAN TESTAUSMENETTELY 1. Lämmitintä käytetään tunti suurimmalla teholla tyynessä ilmassa (tuulen nopeus ≤ 2 m/s) kaikkien ikkunoiden ollessa kiinni. Jos kuitenkin suurimmalla teholla lämmitin kytkeytyy automaattisesti pois päältä ennen kuin tunti on kulunut, mittaukset voidaan tehdä aikaisemmin. Jos lämmitetty ilma on peräisin ajoneuvon ulkopuolelta, testi on suoritettava vähintään 15 °C lämpötilassa. 2. Ajoneuvon kuljettajan kanssa tavanomaisessa ajossa todennäköisesti kosketuksiin joutuvien lämmitysjärjestelmän osien pintalämpötila mitataan kosketuslämpömittarilla. Kyseisen osan tai kyseisten osien lämpötila saa olla korkeintaan 80 °C. 2.1. Kun lämmitysjärjestelmän osa tai osia on kuljettajan istuimen takana sekä ylikuumenemisen yhteydessä lämpötila saa olla korkeintaan 110 °C. 3.1. M1- ja N-luokan ajoneuvojen osalta istuvien matkustajien kanssa tavanomaisessa ajossa todennäköisesti kosketuksiin joutuvien järjestelmän osien, lukuun ottamatta ulostuloaukon säleikköä, lämpötila saa olla korkeintaan 110 °C. 3.2. M2- ja M3 ajoneuvojen osalta matkustajien kanssa tavanomaisessa ajossa todennäköisesti kosketuksiin joutuvien järjestelmän osien lämpötila saa olla korkeintaan 80 °C. 4. Matkustajatilaan tulevan lämmitetyn ilman lämpötila saa olla korkeintaan 150 °C ulostuloaukon keskipisteestä mitattuna. LIITE VI PAKOKAASUPÄÄSTÖJEN TESTAUSMENETTELY 1. Lämmitintä käytetään tunti suurimmalla teholla tyynessä ilmassa (tuulen nopeus ≤ 2 m/s) ja 20 ± 10 °C lämpötilassa. Jos kuitenkin suurimmalla teholla lämmitin kytkeytyy automaattisesti pois päältä ennen kuin tunti on kulunut, mittaukset voidaan tehdä aikaisemmin. 2. Asianmukaisella mittarilla mitatut kuivat ja laimentamattomat pakokaasupäästöt eivät saa olla seuraavassa taulukossa esitettyjä arvoja korkeammat: >TAULUKON PAIKKA> 3. Testi toistetaan ajoneuvon nopeutta 100 km/h vastaavissa olosuhteissa. Näissä olosuhteissa CO-arvo saa olla korkeintaan 0,2 tilavuusprosenttia. Jos testi on suoritettu lämmittimelle osana, sitä ei tarvitse toistaa sen ajoneuvotyypin osalta, johon lämmitin asennetaan. LIITE VII POLTTOLÄMMITTIMIÄ JA NIIDEN ASENNUSTA KOSKEVAT VAATIMUKSET 1. YLEISET VAATIMUKSET 1.1. Kaikkien lämmittimien mukana on oltava käyttö- ja huolto-ohjeet, ja jälkimarkkinoille tarkoitettujen lämmittimien mukana on myös toimitettava asennusohjeet. 1.2. Turvalaitteet on asennettava (joko polttolämmittimen osana tai ajoneuvon osana) kaikkien polttolämmittimien toiminnan valvomiseksi hätätilanteessa. Laitteet on suunniteltava siten, että jos liekkiä ei saada syttymään käynnistettäessä tai liekki sammuu käytön aikana, polttoaineensyötön sytytys- ja kytkentäaikoja ei ylitetä 4 minuutilla nestemäisellä polttoaineella toimivien lämmittimien osalta tai 1 minuutilla kaasumaisella polttoaineella toimivien lämmittimien osalta. 1.3. Palotilan ja lämmönvaihtimen on kestettävä joko tavanomaiseen käyttöpaineeseen verrattuna kaksinkertaista painetta tai kahden baarin painetta (mittari) riippuen siitä, kumpi on korkeampi. Testipaine on mainittava ilmoituslomakkeessa. 1.4. Lämmittimessä on oltava valmistajan etiketti, josta näkyy valmistajan nimi, mallin numero ja tyyppi sekä sen mitattu teho kilowatteina. Polttoainetyyppi ja, milloin tarkoituksenmukaista, käyttöjännite ja kaasun paine on myös mainittava. 2. AJONEUVOASENNUSTA KOSKEVAT VAATIMUKSET 2.1. Soveltamisala 2.1.1. Jollei 2.1.2 ja 2.1.3 kohdasta muuta johdu, polttolämmittimet on asennettava tässä liitteessä esitettyjen vaatimusten mukaisesti. 2.1.2. Ajoneuvojen, joissa on eurooppalaisen standardin EN 1949 (päivämäärä) mukaisesti asennettu kaasumaisella polttoaineella toimiva lämmitin, katsotaan vastaavan tässä liitteessä esitettyjä vaatimuksia. 2.1.3. O-luokan ajoneuvojen, joissa on eurooppalaisen standardin EN 722-1 (päivämäärä) mukaisesti asennettu nestemäisellä polttoaineella toimiva lämmitin, katsotaan vastaavan tässä liitteessä esitettyjä vaatimuksia. 2.2. Lämmittimen sijoitus 2.2.1. Korin osat ja muut lämmittimen läheisyydessä olevat osat on suojattava liialliselta kuumuudelta ja mahdolliselta polttoaineen tai öljyn saastuttamiselta. 2.2.2. Polttolämmitin ei saa aiheuttaa tulipalovaaraa edes silloin, kun se ylikuumenee. Tämä vaatimus katsotaan täytetyksi, jos asennuksessa varmistetaan riittävä etäisyys kaikkiin osiin ja sopiva tuuletus tulenkestäviä materiaaleja ja lämpökilpiä käyttämällä. 2.2.3. M2 ja M3-ajoneuvojen osalta lämmitintä ei saa sijoittaa matkustajatilaan. Edellä 2.2.2 kohdan ehdot täyttävää asennusta kunnolla suljettuun kuoreen voidaan kuitenkin käyttää. 2.2.4. Edellä 1.4 kohdassa tarkoitettu etiketti tai sen jäljennös on sijoitettava siten, että se on helposti luettavissa, kun lämmitin on asennettu ajoneuvoon. 2.2.5. Lämmitintä sijoitettaessa olisi ryhdyttävä kaikkiin mahdollisiin varotoimiin loukkaantumisvaaran ja henkilökohtaisen omaisuuden vahingoittumisvaaran vähimmäistämiseksi. 2.3. Polttoainesäiliö 2.3.1. Polttoaineen täyttöaukko ei saa sijaita matkustajatilassa, ja se on varustettava kunnollisella korkilla polttoaineen läikkymisen estämiseksi. 2.3.2. Nestemäisellä polttoaineella toimivien lämmittimien, joiden polttoainesäiliö on erillään ajoneuvon polttoainesäiliöstä, osalta polttoainetyyppi ja sen täyttöaukko on merkittävä selkeästi. 2.3.3. Polttoaineen täyttöaukkoon olisi, jos mahdollista, kiinnitettävä ilmoitus siitä, että lämmitin on kytkettävä pois päältä ennen uudelleentäyttöä, tai valmistajan käyttöohjeeseen olisi sisällytettävä sopivat ohjeet. 2.4. Pakokaasujärjestelmä 2.4.1. Pakoaukko on sijoitettava siten, että päästöjen tunkeutuminen ajoneuvoon tuulettimien, lämmitetyn ilman ottoaukkojen tai avautuvien ikkunoiden kautta estetään. 2.5. Polttoilman sisääntulo 2.5.1. Lämmittimen palamistilaan tuleva ilma ei saa olla peräisin ajoneuvon matkustajatilasta. 2.5.2. Ilmanottoaukko on sijoitettava tai suojattava siten, että roskat tai matkatavarat eivät todennäköisesti pääse tukkimaan sitä. 2.6. Lämmitysilman sisääntulo 2.6.1. Lämmitysilma voi olla puhdasta tai kierrätettyä ilmaa, ja sen on oltava peräisin puhtaalta alueelta, jota käyttömoottorin, polttolämmittimen tai minkä tahansa muun ajoneuvossa sijaitsevan lähteen pakokaasut eivät pääse saastuttamaan. 2.6.2. Ilmanottokanava on suojattava verkolla tai muilla sopivilla keinoilla. 2.7. Lämmitysilman ulostulo 2.7.1. Kaikki kanavat, joita käytetään kuuman ilman ohjaamiseen ajoneuvon halki, on sijoitettava tai suojattava siten, että mitään vahinkoa ei pääse tapahtumaan, jos niitä kosketetaan. 2.7.2. Ilman ulostuloaukko on sijoitettava tai suojattava siten, että roskat tai matkatavarat eivät todennäköisesti pääse tukkimaan sitä."